# 2019 m. kovo mėn. didmeninės viščiukų broilerių mėsos kainos JAV buvo mažesnės nei prieš metus

USDA duomenimis, vidutinė didmeninė atvėsinto viščiuko broilerio kaina 2019 m. kovo mėn. sudarė 205,57 USD/100 kg (169,82 EUR/100 kg) – 8 proc. mažiau nei prieš metus. Vidutinė didmeninė vištienos krūtinėlės be kaulo ir odos kaina analizuojamu laikotarpiu sudarė 251,01 USD/100 kg (222,13 EUR/100 kg) ir buvo 8 proc. mažesnė nei 2018 m. tuo pačiu laikotarpiu ir apie 12 proc. mažesnė už praėjusių penkerių metų vidutinę kainą. Vištienos ketvirčių kaina 2019 m. kovo mėn. sudarė 86,28 USD/100 kg (76,35 EUR/100 kg) ir išliko panaši kaip 2018 m. tuo pačiu laikotarpiu, tačiau 4 proc. aukštesnė už praėjusių penkerių metų vidutinę kainą. Padidėjo tik viščiukų broilerių blauzdelių kaina. Analizuojamu laikotarpiu ji sudarė 130,70 USD/100 kg (115,67 EUR/100 kg) ir buvo 17 proc. aukštesnė nei prieš metus.

Šaltinis USDA  
Parengė: A. Kairytė, tel. (8 37) 39 78 02